[{"text_idx": "#000000", "text": "Iridoy: \u00abSantano alkatearen egungo oposizio eraikitzaile eta alternatibo bakarra gara\u00bb"}, {"text_idx": "#000001", "text": "2020ko aurrekontu akordioen ostean, Irun egoera berri batean sartu dela dio EAJk, jeltzaleek \u00abzeresan handia duen aro berri batean\u00bb."}, {"text_idx": "#000002", "text": "2020ko udal aurrekontuen akordioaren harira, EAJk zenbait kontu argitu nahi izan ditu. \u00abNahi eta uste dugun proiektu honek ez dituela hiriak dituen beharrak %100ean erantzuten, honen onarpena errazten zuen abstentzioa eman genuen\u00bb, adierazi du Xabier Iridoy bozeramaileak gaur eskainitako agerraldian. Orduz geroztik, Irun egoera berri batean sartu dela dio, EAJk \u00abzeresan handia duen aro berri batean\u00bb."}, {"text_idx": "#000003", "text": "Gabezia ugari aurkitu dituzte jeltzaleek PSE-EE, Elkarrekin Podemos-Ezker Anitza eta EH Bilduren arteko aurrekontu akordioetan. Aparkalekuak, immigrazioa, adinekoen egoera, mugikortasuna eta abandonaturiko proiektuak arintzeko proiektuak faltan sumatzen ditu Irungo EAJk eta beste behin Santanoren taldeari eurekin adostu nahi ez izana leporatu diote."}, {"text_idx": "#000004", "text": "\u00abSantano alkateak, modu esklusiboan eta bakarrean akordio markoa hautsi zuela nabarmendu genuenean, agerian geratu zen, batetik, adosteko orduan EAJ ez dela inoiz izan PSEren lehentasun taldea, eta bestetik, alkateak akordioan adostutako araua ez zuela bete\u00bb, esan du gaurko agerraldian Iridoyk. Sozialisten fidagarritasun eza nabarmendu dute."}, {"text_idx": "#000005", "text": "Amaitzeko, Irungo herritar guztien interesak eta beharrak defendatzen jarraituko dutela dio bozeramaileak. \u00abSantano alkatearen egungo oposizio eraikitzaile eta alternatibo bakarra gara\u00bb, gehitu du Iridoyk."}, {"text_idx": "#000006", "text": "Harpidetu zaitez gure buletin irekira!\nAstekarko eduki nagusiak, asteko albiste ikusienak, martxan ditugun zozketa eta egitasmoak, asteburuko egitarauen agenda eta askoz gehiago!"}, {"text_idx": "#000010", "text": "Arazo bat gertatu da eta ezin izan da izena eman. Jarri gurekin harremanetan mesedez eta barkatu eragozpenak (Akatsaren kodea:)."}, {"text_idx": "#000015", "text": "Hemendik aurrera, zure helbide elektronikoarekin eta pasahitzarekin konektatu ahal zara, HITZAkide izatearen abantaila guztiak baliatzeko."}]